ได้รู้ว่า Starbucks มีเมนู Nitro Cold Brew ออกใหม่ ซึ่งมีแค่ 2 สาขาเท่านั้น คือ All Seasons Place กับ The Street ซึ่งมีสาขาที่อยู่ใกล้เราพอดี และเพื่อนก็อยากลอง ก็เลยเป็นคนดีลงไปซื้อให้ เพื่อจะถ่ายรูปด้วยค่ะ อิอิ

Starbucks Nitro Cold Brew เป็นกาแฟเย็นผสานไนโตรเจนสดๆ จากแท็ป By matemate ซึ่งทางร้านได้แจ้งว่า เป็นการนำกาแฟสกัดเย็น ไปอัดผสานด้วยไนโตรเจน เสิร์ฟจากแท็ปให้ได้เนื้อสัมผัสกาแฟที่มีฟองครีมละเอียดนุ่มนวลคล้ายเบียร์ และสัมผัสถึงรสชาติหอมหวานของกาแฟได้อย่างชัดเจนมากขึ้น เป็นการดื่มกาแฟดำโดยไม่ต้องใส่น้ำแข็ง เพื่อคงรสชาติกาแฟที่บริสุทธิ์อย่างแท้จริงค่ะ

เปิดฝามา ก็ได้ความหอมๆมาก่อนเลยค่ะ จนเพื่อนที่นั่งข้างๆมีหันมาบอกว่าหอมจัง พอได้ลองทาน เข้มข้นกาแฟ เย็นและขมที่ลงตัว รสละมุนดีค่ะ แต่ก็แนวกาแฟไม่ใส่น้ำตาลไม่ใส่นมค่ะ นั่นคือได้กาแฟเน้นๆเลยค่ะ มีฟองด้านบน ทานไปติดริมฝีปาก อารมณ์แนวทานเบียร์ แปลกดีค่ะ

ใครที่อยากลองความแปลกใหม่ ได้รสกาแฟเน้นๆ ใกล้สาขาไหน ไปลองได้นะคะ